ANUNT!

Odată cu publicarea în Monitorul oficial a *Ordinului nr. 4.221 privind aprobarea Procedurii specifice de distribuire a tichetelor sociale pe suport electronic pentru categoriile de cupluri mamă/nou-născut defavorizate, precum şi mecanismul de implementare aferent,* devin aplicabile prevederile *O.U.G. nr.34/2024 privind unele măsuri pentru sprijinirea categoriilor de cupluri mamă/nou-născut defavorizate cu tichete sociale pe suport electronic acordate din fonduri externe nerambursabile pentru nou-născuţi, pentru modificarea Legii nr. 227/2015 privind Codul fiscal, precum şi prorogarea unui termen*.

Astfel, femeile care fac parte dintr-o categorie vulnerabilă și care au născut începând cu data de 12 aprilie 2024 pot beneficia de tichete sociale în valoare de 2.000 de lei care pot fi folosite pentru cumpărarea de produse destinate îngrijirii nou-născutului.

**Vârsta de maximum trei luni a nou-născutului** se verifică la momentul identificării cuplului mamă/nou-născut de către Direcţia de Asistenţă Socială /Primaria orasului Santana şi includerea acestuia în listele specifice. Direcţia de Asistenţă Socială Santana identifică, întocmeşte şi îşi asumă, prin semnătura reprezentantului legal, listele destinatarilor finali, cu evidenţierea separată a categoriei de destinatari finali.

Sunt considerate eligibile următoarele categorii de persoane care pot beneficia, la cerere, de tichetele sociale pe suport electronic:

* Mamele beneficiare ale venitului minim de incluziune;
* Mamele cu dizabilități;
* Mamele în situații critice (calamități, violență domestică etc.);
* Mamele fără acte de identitate;
* Mamele minore;
* Mamele cetățeni străini sau apatrizi din zone de conflict.

Tichetul social pe suport electronic pentru nou-născuţi poate fi utilizat doar pe teritoriul României, în termenul de valabilitate şi numai pentru achiziţionarea produselor de îngrijire pentru nou-născuţi pentru care a fost emis.

Produse pentru îngrijirea nou-născutului reprezintă produse specifice trusoului pentru nou-născut, necesare îngrijirii nou-născutului, respectiv: scutece, produse pentru toaleta nou-născutului, articole de vestimentaţie pentru nou-născut, articole sanitare şi medicale pentru cuplul mamă/nou-născut;

Toate mamele aflate în una din situațiile enumerate mai sus, se pot adresa instituției noastre, Direcția de Asistență Socială /Primaria orasului santana, pe strada Mihai Viteazu nr.24, de unde pot obține mai multe informații pentru a putea beneficia de sprijinul guvernamental.